Talouspolitiikan arviointineuvosto

**Asettaminen**

Valtioneuvosto on tänään asettanut talouspolitiikan arviointineuvoston valtiovarainministeriön esityksestä.

**Toimikausi**

1.4.2014 – 31.12.2018

**Tausta**

Valtioneuvosto hyväksyi 30.1.2014 asetuksen, jolla Suomeen perustetaan riippumaton, tieteellinen talouspolitiikan arviointineuvosto.

Tavoitteena on vahvistaa talouspoliittisen päätöksenteon ja sen valmistelun laatua, avoimuutta ja ymmärrettävyyttä.

Asetuksen mukaan neuvostoon kuuluu puheenjohtaja ja neljä muuta jäsentä, jotka valtioneuvosto määrää valtiovarainministeriön esityksestä viiden vuoden toimikaudeksi. Puheenjohtajan ja kolmen jäsenen tulee edustaa taloustieteen eri alojen ja yhden jäsenen muiden yhteiskuntatieteiden korkeatasoista tieteellistä asiantuntemusta. Jäsenistä vähintään yhden tulee toimia kansainvälisessä tiedeyhteisössä.

Tieteellisen tason ja riippumattomuuden varmistamiseksi valtiovarainministeriö pyytää korkeakoulujen taloustieteellisiltä yksiköiltä yhteisen ehdotuksen arviointineuvoston puheenjohtajaksi ja kolmeksi jäseneksi. Lisäksi valtiovarainministeriö pyytää Suomen Akatemialta ehdotuksen muita yhteiskuntatieteitä edustavaksi jäseneksi.

Valtiovarainministeriö pyysi 17.2.2014 korkeakoulujen taloustieteellisiltä yksiköiltä yhteisen ehdotuksen arviointineuvoston puheenjohtajaksi ja kolmeksi jäseneksi. Aalto-yliopiston kauppakorkea­koulu, Handelshögskolan vid Åbo Akademi, Hanken School of Economics sekä Helsingin, Jyväskylän, Oulun, Tampereen, Turun ja Vaasan yliopistot esittivät puheenjohtajaksi N.N. ja jäseniksi N.N., N.N. ja N.N.

Valtiovarainministeriö pyysi 17.2.2014 Suomen Akatemialta ehdotuksen muita yhteiskuntatieteitä edustavaksi jäseneksi. Suomen Akatemia esitti neuvoston jäseneksi N.N.

**Tehtävä**

Talouspolitiikan arviointineuvon tehtävänä on arvioida talouspolitiikkaa ja erityisesti:

1. talouspolitiikalle asetettujen tavoitteiden tarkoituksenmukaisuutta;
2. talouspolitiikalle asetettujen tavoitteiden saavuttamista ja valittujen keinojen tarkoituksenmukaisuutta;
3. talouspolitiikan valmistelussa käytettyjen ennuste- ja arviointimenetelmien laatua;
4. talouspolitiikan eri osa-alueiden yhteensovittamista ja kytkentöjä yhteiskuntapolitiikan muihin osa-alueisiin;
5. talouspolitiikan onnistumista erityisesti taloudellisen kasvun ja vakauden, työllisyyden ja julkisen talouden pitkän ajan kestävyyden kannalta;
6. talouspolitiikan instituutioiden ja julkisen talouden rakenteiden tarkoituksenmukaisuutta.

Neuvosto voi hankkia tutkimuksia sen käytettävissä olevilla määrärahoilla.

Neuvosto julkistaa vuosittain arvioin harjoitetusta talouspolitiikasta.

**Organisointi**

Puheenjohtaja

Jäsenet

Talouspolitiikan arviointineuvostosta annetun asetuksen mukaan neuvosto nimeää keskuudestaan varapuheenjohtajan.

**Kustannukset**

Valtiovarainministeriö vahvistaa neuvoston puheenjohtajalle ja jäsenille sekä neuvoston kuulemille asiantuntijoille maksettavien kokous- tai muiden palkkioiden suuruuden. Matkoista aiheutuvat kustannukset korvataan tehdyn virka- ja työehtosopimuksen mukaisesti.

Neuvoston teettämät tutkimukset ja selvitykset maksetaan momentilta 23.01.22.

Valtiovarainministeri Jutta Urpilainen

Osastopäällikkö, ylijohtaja Markus Sovala

Jakelu Talouspolitiikan arviointineuvoston jäsenet

Valtion taloudellinen tutkimuskeskus

Tiedoksi Valtiovarainministeriö, Hare

 Osallistuvat organisaatiot